Document ID: 32011R0306

Title and Content:
ΚΑΝΟΝΙΣΜΌΣ (ΕΕ) αριθ. 306/2011 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ της 9ης Μαρτίου 2011 για την κατάργηση του κανονισμού (ΕΚ) αριθ. 1964/2005 του Συμβουλίου σχετικά με τους δασμούς για τις μπανάνες ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 2, Έχοντας υπόψη την πρόταση της Ευρωπαϊκής Επιτροπής, Μετά τη διαβίβαση του σχεδίου νομοθετικής πράξης στα εθνικά κοινοβούλια, Αποφασίζοντας σύμφωνα με τη συνήθη νομοθετική διαδικασία (1), Εκτιμώντας τα ακόλουθα: (1) Ο κανονισμός (ΕΚ) αριθ. 1964/2005 του Συμβουλίου (2) προβλέπει ότι από την 1η Ιανουαρίου 2006 ο δασμός για τις μπανάνες του κωδικού ΣΟ 0803 00 19 ανέρχεται σε 176 ευρώ ανά μετρικό τόνο. (2) Στις 31 Μαΐου 2010 υπεγράφη η συμφωνία της Γενεύης για το εμπόριο μπανανών (3) μεταξύ της Ευρωπαϊκής Ένωσης και της Βραζιλίας, της Κολομβίας, της Κόστα Ρίκα, του Ισημερινού, της Γουατεμάλας, της Ονδούρας, του Μεξικού, της Νικαράγουας, του Παναμά, του Περού και της Βενεζουέλας (εφεξής «η συμφωνία») σχετικά με τη δομή και τη λειτουργία του εμπορικού καθεστώτος της Ένωσης για τις μπανάνες του κωδικού ΣΟ 0803 00 19. (3) Σύμφωνα με την εν λόγω συμφωνία, η Ένωση θα μειώσει σταδιακά τους δασμούς της για τις μπανάνες από 176 ευρώ ανά μετρικό τόνο, σε 114 ευρώ ανά μετρικό τόνο. Μια πρώτη περικοπή, η οποία εφαρμόστηκε αναδρομικά από τις 15 Δεκεμβρίου 2009, ημερομηνία μονογράφησης της συμφωνίας, μείωσε τους δασμούς σε 148 ευρώ ανά μετρικό τόνο. Οι επόμενες περικοπές πρόκειται να εφαρμοστούν σε επτά ετήσιες δόσεις με δυνατότητα αναβολής για δύο έτη κατ’ ανώτατο όριο, αν καθυστερήσει η συμφωνία για τις γεωργικές ρυθμίσεις στο πλαίσιο του Γύρου της Ντόχα του Παγκόσμιου Οργανισμού Εμπορίου (ΠΟΕ). Ο τελικός δασμός ύψους 114 ευρώ ανά μετρικό τόνο πρέπει να επιτευχθεί το αργότερο την 1η Ιανουαρίου 2019. Οι δασμολογικές μειώσεις θα «παγιοποιηθούν» στον ΠΟΕ τη στιγμή της πιστοποίησης του πίνακα της ΕΕ για τις μπανάνες. (4) Η συμφωνία, αφού εφαρμόστηκε προσωρινά από την ημερομηνία υπογραφής της, εγκρίθηκε με την απόφαση 2011/194/ΕΕ του Συμβουλίου (4). (5) Λόγω των νέων δασμών στις μπανάνες, που θα εφαρμοσθούν σύμφωνα με τη συμφωνία, είναι σκόπιμο να καταργηθεί ο κανονισμός (ΕΚ) αριθ. 1964/2005, ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 1964/2005 καταργείται. Άρθρο 2 Ο παρών κανονισμός αρχίζει να ισχύει την ημερομηνία έναρξης ισχύος της συμφωνίας. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Στρασβούργο, 9 Μαρτίου 2011.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2519
5083
614
1115
3258
11

EuroVoc IDs (Expanded): 2519
5083
614
1115
3258
11

Dataset Source: meu

Split: dev